JayJayThrowThrow/commonwealth-wiki-mix huggingface dataset:
ثقل

ثقل (بھاری پن)یا کشش ثقل (Gravity) بلندی سے گرنے والی چیزیں زمین کی جانب کھنچی چلی آتی ہیں۔ جس کی وجہ کشش ثقل ہے جس کا تعلق جسم کی کمیت سے ہوتا ہے
1666ء میں برطانوی سائنس دان آئزک نیوٹن نے بتایا۔ جو جسم جتنا بڑا ہو گا اس میں یہ کشش بھی اتنی ہی زیادہ ہو گی۔ یوں کائنات کا ہر جسم دوسرے کو اپنی جانب کھینچتا ہے۔ بڑے اجسام میں یہ قوت باآسانی محسوس کی جا سکتی ہے جبکہ چھوٹے اجسام میں اس کا اندازہ لگانا مشکل ہوتا ہے۔ سورج کی کشش ثقل نظام شمسی کو باندھے رکھتی ہے۔ فاصلہ بڑھنے کے ساتھ ساتھ یہ کشش بھی کمزور پڑ جاتی ہے۔ قریب ترین سیارے عطارد پر اس کا اثر سب سے زیادہ ہوتا ہے۔ سورج سے زیادہ دور سیاروں پر کشش ثقل زیادہ اثر انداز نہیں ہوتی۔ جب چیزوں کو اونچائی سے زمین پر گرایا جائے تو کشش ثقل کی قوت کے باعث ان کی رفتار تیز ہوتی جاتی ہے۔ سولہویں صدی میں اٹلی کے مشہور سائنس دان گلیلیو نے بتایا کہ بھاری اور ہلکی چیزیں ایک ہی رفتار سے گرتی ہیں اور ان پر کشش ثقل ایک ہی طرح اثر کرتی ہے، تاہم ہوا کی مزاحمت کے باعث ہم انھیں مختلف وقفوں سے زمین پر گرتا دیکھتے ہیں۔ زمین کے جو حصے چاند کے قریب ہوتے ہیں ان پر چاند کی کشش ثقل کا اثر پڑتا ہے جس کے نتیجے میں سمندر کا پانی اوپر اٹھ جاتا ہے۔ اسی طرح جو حصے چاند سے دور ہوں وہاں سطح سمندر نیچے چلی جاتی ہے۔ اس کیفیت کو مدوجزر کہتے ہیں۔ چونکہ زمین گھوم رہی ہے اس لیے ہر چوبیس گھنٹے میں ایک بار زمین کا ہرحصہ چاند سے قریب اور دور ہوتا ہے۔ یعنی سمندر ہر چوبیس گھنٹے میں دومرتبہ مدوجزر سے گزرتے ہیں۔ زمین کی کشش کے حلقے سے باہر نکلنے کی صورت میں خلاباز بے وزن ہوجاتے ہیں۔ ایسے میں ان کی کمیت میں کوئی کمی نہیں آتی لیکن کمیت پر کشش ثقل اثر انداز نہ ہونے کے باعث ان کا وزن نہیں رہتا۔ خلائی جہاز سے باہر کام کرتے ہوئے خلاباز خود کو رسی سے باندھ لیتے ہیں۔ خلائی جہاز کے اندر کوئی بھی شے پینے کے لیے نلکی استعمال کرنا پڑتی ہے کیونکہ کشش ثقل نہ ہونے کے باعث کوئی بھی مائع گلاس میں نہیں رہ سکتا۔ سورج بہت بڑا ستارہ ہے، اسی لیے اس کی کشش ثقل بھی بہت زیادہ ہے۔
اگر آپ زمین پر ایک میٹر چھلانگ لگا سکتے ہیں تو سورج پر تین سینٹی میٹر اونچا اچھلنا بھی ممکن نہیں ہو گا۔ زمین کی کشش ثقل مصنوعی مواصلاتی سیاروں کو اس کے مدار میں باندھے رکھتی ہے۔ ان سیاروں سے ٹکرا کر آنے والی ریڈیائی لہروں کی بدولت ہی ہم ٹیلی فون کالز سنتے، ٹیلی ویژن دیکھتے اور انٹرنیٹ پر کام کرتے ہیں۔ سن 2021 کی تحقیق کے مطابق چائنا میں سائنس دان مشتاق احمد نے کشش ثقل کے نظریہ گاس بانٹ پر کام کیا ہے
حوالہ جات
مزید دیکھیے

* ثقالت
* وزن


زمرہ:تجریبی قوانین
زمرہ:ثقالت
زمرہ:طبیعیاتی تصورات

an:Grabedat
ar:جاذبية
az:Yerin cazibə qüvvəsi
ia:Gravitate
it:Forza di gravità
ro:Gravitaţie
scn:Gravitati
tl:Dagsin
tr:Yer çekimi
vi:Lực hấp dẫn
war:Gravitation
zh:万有引力
کونیات

کونیات یا علم الکائنات علم کی اس شاخ کا نام ہے جس میں کائنات کا مجموعی اور کامل مطالعہ کیا جاتا ہے۔ اس مطالعہ میں کائنات کے انسانی مقام کا بھی مطالعہ کیا جاتا ہے۔
نظم و شعبہ جات

موجودہ دور میں طبیعیات اور ہیئتی طبیعیات کی معلومات، کائنات سے متعلق جس شعبہ میں سب سے اہم کردار ادا کر رہی ہیں وہ ہے، طبیعی علم الکائنات۔ ان میں ؛ علمی مشاہدات، تجربات اور نظریات کے ذریعے کائنات کی وضاحت کرنے کی جستجو کی جاتی ہے۔

اس شعبہ علم، جو کائنات کی ابتدا سے لے کر اس کی انتہائی درجے کی وسعتوں تک پیمائش و احاطہ کرتا ہے، کی شروعات انفجارعظیم (big bang) کی بـحث سے ہوتی ہے، یعنی آج سے کوئی تیرہ ارب ستر کروڑ [(13.7 ± 0.2) × 109] سال قبل ہونے والا ایک ایسا کائناتی دھماکا جس سے خود کائنات کی ابتدا ہوئی۔ اس تند و تیز ابتدا کے بعد سائنسدانوں کا خیال ہے کہ کائنات کی تمام تر تاریخ تا حال انتہائی منظم و مربوط طبیعیاتی قوانین کے تحت رہی ہے۔

سائنس اور مذہب کے عقائد کے درمیان میں کہیں فلسفیاتی منظر فکری (perspective) کے سہارے کھڑی ہوئی ماوراء طبیعی علم الکائنات (metaphysical cosmology) کی شاخ کائنات کی فطرت کے بارے میں منطقی بحث و نتائج اخذ کرتی ہے اس کے علاوہ یہ مذہب یا/اور انسانی مشاہدات سے اخذ کردہ نظریات کے تحت خـالـق اور انسان کے درمیان میں رابطوں سے بھی بحث رکھتی ہے۔ سائنسدانوں نے کئی برسوں تک تباہ ہوتے ہوئے ستاروں یعنی ’سپر نووا‘ پر تحقیق کے بعد یہ معلوم کیا ہے کہ تیرہ ارب ستر کروڑ سال پہلے بگ بینگ کے نتیجے میں وجود میں آنے والی کائنات اب تک کے اندازوں کے مقابلے میں زیادہ تیز رفتاری سے پھیل رہی ہے۔
حوالہ جات

زمرہ:فلکی طبیعیات
زمرہ:طبعی کائنات
زمرہ:طبیعی کونیات
زمرہ:ویکی ڈیٹا سے مختلف مختصر وضاحت
زمرہ:مذہبی علم الکائنات
آئنسٹائن میدانی مساواتیں

آئنسٹائن میدانی مساواتیں (Einstein Field Equations - EFE) آئنسٹائن کے نظریہ عمومی اضافیت میں دس مساواتوں کا ایک سیٹ ہے جس میں ثـقـل کی بنیادی قوت کو مادہ اور توانائی کے سبب وجود میں آنے والے ایک خـمدار زمان و مکاں (spacetime) کہ طور پر بیان کیا جاتا ہے۔ EFE کو بعض اوقات آئنسٹائن کی مساوات یا آئنسٹائن کی مساواتیں بھی کہـ دیا جاتا ہے جو مناسب نہیں اس طرح اکثر لوگ E=mc2 کی مساوات کو آئنسٹائن سے منسوب کرتے ہیں جو غلط ہے۔
مزید دیکھیے

اضافیتی پیمائشیں


زمرہ:البرٹ آئنسٹائن
زمرہ:عمومی اضافیت
زمرہ:ویکیپیڈیا مضامین مع LCCN شناخت کنندگان
زمرہ:طبیعیات
زمرہ:ویکی ڈیٹا سے مطابقت رکھنے والی مختصر تفصیل
استخراج ہلامہ

استخراج ہلامہ سالماتی حیاتیات کی ایک اہم طرز (ٹیکنیک) ہے۔ استخراج کے معنی نکالنے کے ہیں اور ہلامہ کے معنی جیل کے، گویا عام الفاظ میں اس کا مفہوم ہے جیل سے نکالنا۔ اس کو انگریزی میں Gel extraction یا جیل آئسولیشن بھی کہتے ہیں۔ اس کو ھلامہ برقی رحلان کے بعد اگاروز ھلامہ یعنی agarose gel سے ڈی این اے کو نکالنے کے لیے استعمال کیا جاتا ہے۔
* اس عمل میں UV شعاعوں کو جیل سے گزارا جاتا ہے جس کی وجہ سے اس میں موجود ڈی این اے کا بند (band) باآسانی نظر آجاتا ہے۔ ہوتا اصل میں کچھ یوں ہے کہ، اگاروز جیل بناتے وقت اس میں ایتھیڈ ئم برومائڈ شامل کر دیا جاتا ہے جس کی خاصیت یہ ہے کہ یہ الٹرا وائلیٹ شعاعوں (UV) میں منور ہوجاتا ہے۔
* یہ ایتھیڈ ئم برومائڈ برقی رحلان کے دوران ڈی این اے کے ساتھ پیوست ہوجاتا ہے اور اس طرح ڈی این اے کے بند (band) کو دیکھا جا سکتا ہے۔
* اب اس ڈی این اے کے بند کو ھلامہ (gel) میں سے چاقو کی مدد سے کاٹ کر نکال لیا جاتا ہے اور ایک تجزیاتی نلی میں منتقل کر دیا جاتا ہے۔
* اب اس نلی یا ٹیوب میں جیل کو حل کرنے والا محلول شامل کیا جاتا ہے اور اس کو 36 درجہ تک گرم کر کے جیل کو گھلا دیا جاتا ہے
* پھر اس کو سنٹری فیوج کی مدد سے چھانا جاتا ہے جس کی وجہ سے محلول فلٹر سے گذر کر الگ ہوجاتا ہے اور ڈی این اے فلٹر پر رہ جاتا ہے
* آخری مرحہ میں ٹیوب کے فلٹر پر استخراجی محلول ڈال کر ایک بار پھر سنٹری فیوج کیا جاتا ہے جس کی وجہ سے ڈی این اے اس محلول کے ساتھ شامل ہوکر نکل آتا ہے۔

زمرہ:سالماتی حیاتیات
زمرہ:تجربہ گاہی تکنیکیں
زمرہ:طرزہاۓ تجربہ گاہ
اگاروز

اگاروز ایک کثیرنشاستی مکثورہ (polymer) ہے جو ایک آبی پودے سے حاصل ہوتا ہے۔ اپنے سالمہ میں کثیر تعداد میں ہائڈروآکسائل گروہ ہونے کی وجہ سے یہ پانی میں باآسانی حل ہوجانے کی صلاحیت رکھتا ہے، اس کا محلول کم درجہءحرارت والا اور ھلامی (gel) ہوتا ہے۔
حوالہ جات

زمرہ:جاپانی ایجادات
زمرہ:کثیرنشاستے

min:Agar
new:आगर
زمرہ:ویکی ڈیٹا سے مطابقت رکھنے والی مختصر تفصیل
زمرہ:طبی پودے
زمرہ:غذائی ملاوٹیں
زمرہ:طحالب
زمرہ:خرد حیاتیات
زمرہ:پولیمر
محمد (ضد ابہام)

محمد (570 تا 632ء) آخری پیغیبر کا اسم ہے۔ یہ نام مسلمانوں میں بہ کثرت رکھا جاتا ہے اور آج یہ دنیا کا ایک انتہائی کثیرالاستعمال اسم بن چکا ہے۔ یہ صفحہ تاریخ کی ان شخصیات کے بارے میں ہے جن کے نام میں لفظ محمد آتا ہے۔ اس صفحہ کا بنیادی مقصد، مطلوبہ صفحہ کی تلاش میں ابہام کو ختم کرنا ہے۔
محمد نام کے مشہور افراد

* محمد
* امام محمد مہدی
* محمد اول
* محمد دوم
* محمد فاتح
دیگر

* محمدیہ مراکش کی ایک بندرگاہ۔
* محمدیہ الجزائر کا صوبہ
* سورہ محمد، قرآن کی ایک سورہ
* محمد-خدا کے پیغمبر، ایک ایرانی فلم]]
* اسلام میں محمد، اسلام میں محمد


زمرہ:نام مقامات ضد ابہام صفحات
زمرہ:انسانی ناموں والے ضد ابہام صفحات
زمرہ:ویکی ڈیٹا سے مختلف مختصر وضاحت
شجری خلیہ

شجری خلیہ ایک ایسا خلیہ ہوتا ہے جو مدافعت (immunity) میں اہم کردار ادا کرتا ہے۔ اپنی شکل میں یہ اکثر شاخداری نظر آتا ہے اور اسی وجہ سے اس کو شجری خلیہ کہا جاتا ہے۔ اس سے نکلنے والی ان شاخوں کو ڈینڈرائٹ کہا جاتا ہے۔ یہ خلیات ایسی نسیجوں (tissues) میں پائے جاتے ہیں جو بیرونی دنیا سے رابطے میں ہوتی ہیں مثلا
* جلد: جہاں ان کو لینگرہانس (langerhans) خلیات کہا جاتا ہے۔
* ناک، پھیپڑوں، معدے اور آنتوں کے استر (lining) پر
اس کے علاوہ نابالغ حالت میں یہ خلیات خون میں بھی دیکھے جا سکتے ہیں۔ جب ایک بار فعال (active) ہوجائیں تو یہ لمفی نسیجات کی جانب ہجرت کرجاتے ہیں اور وہاں پہنچ کر T اور B خلیات کے ساتھ مربوط عمل کے ذریعے مدافعتی نظام کو کامیابی سے چلانے کے لیے اپنا کردار ادا کرتے ہیں۔
نگار خانہ


Image:Dendritic cell.JPG|


زمرہ:انسانی خلیات
زمرہ:مناعیات
زمرہ:یک مرکزی خلیہ خورد
زمرہ:ویکی ڈیٹا سے مختلف مختصر وضاحت
لینگرہانس خلیہ

مضمون کے مشکل الفاظ کی وضاحت

* شجری = شجر یا درخت نما، شاخدار
* عدوی = کسی جراثیم کا جسم میں داخل ہو کر بیماری پیدا کرنا
* خورد نامیہ = اس کو عام الفاظ میں جراثیم کہ سکتے ہیں۔ یہ لفظ دو الفاظ کا مرکب ہے
:# خورد، جس کا مطلب ہے انتہائی چھوٹا یا micro
:# نامیہ، جس کا مطلب ہے کوئی جاندار جسم یا organism
* مستضدات = یعنی ضد (antibody) پیدا کرنے والا۔ یہ دراصل چھوٹے مالیکیول یا سالمات ہوتے ہیں جو جراثیم کی وجہ سے پیدا ہوتے ہیں
* مستضد معرفی خلیات = یعنی مستضد (اوپر دیکھیے) کو جسم کے دوسرے مدافعتی خلیات کو پیش یا حاضر کرنے والے خلیات
مضمون

لینگ رہانس (langerhans) خلیات نابالغ شجری خلیات ہوتے ہیں جو اپنے اندر بربیک دانے (birbeck granules) رکھتے ہیں۔ جب جسم یا جلد میں کسی جگہ کوئی عدوی یعنی انفیکشن سرایت کرتا ہے تو اس جگہ قریب میں موجود لینگ رہانس خلیات خوردنامیہ (microorganism) کی مستضدات (antigens) پر عمل پیرا ہوتے ہیں پھر اس کے بعد یہ T-خلیات کی جانب سفر کرجاتے ہیں جو لمفی غدود کی کارٹکس میں پائے جاتے ہیں، وہاں پہنچ کر لینگ رہانس خلیات بالغ مستضد معرفی خلیات (antigen presenting cells) میں تبدیل ہوجاتے ہیں۔


زمرہ:یک مرکزی خلیہ خورد

de:Dendritische Zelle#Langerhans-Zellen
زمرہ:مناعیات
زمرہ:لمفاوی نظام
ایلیزا

: یہ مضمون طبی ٹیسٹ ایلیزا کے بارے میں ہے، اسی نام کے دوسرے استعمالات کے لیے ایلیزا(ضدابہام) دیکھیے۔

یہ ایک طبی ٹیسٹ کا نام ہے جس کا مکمل Enzyme Linked Immunosorbent Assay ہوتا ہے۔
پس منظر

ایک عدوی کے دوران کسی فرد کا مدافعتی نظام اس عدوی نامیہ (infevtive organism) کے خلاف جسم ضد (antibody) کا رد عمل ظاہرکرتا ہے جو بالاخر خونابہ IgG سالمات کی پیدائش پر منتج ہوتا ہے۔ یہ بننے والے سالمات عدوی نامیہ کی ساخت کے مختلف حصوں کے ساتھ بند بناتے ہیں یا ان پر جڑجاتے ہیں۔


زمرہ:اوائل کلمات
زمرہ:علم المدافعت
جہلم

جہلم، پنجاب، پاکستان کا ایک اہم تاریخی شہر ہے۔ یہ دریائے جہلم اور جی ٹی روڈ کے سنگم پر واقع ہے۔ جہلم دو لفظوں سے مل کر بنا ہے جل یعنی پانی اور ہم یا مم سے مراد میٹھے کو کہتے ہیں جہلم کے پاس ملوٹ فائرنگ رینج بھی ہے جہاں سے پہلے ایٹمی دھماکے کر کے پاکستان ایٹمی طاقت کے طور پر دنیا کے نقشے پر نظر ایا بات کی جائے جلم کے مشہور گاؤں کی تو بدلوٹ وٹالیاں علی اصغر اباد ٹلا جوگیاں دارا پور سر فہرست ہیں دریا کے دوسرى طرف سرائے عالمگير واقع ہے۔ جو مغلیہ دور کی یاد دلاتی ہے۔ بابر، ہمایوں، جلال الدین محمد اکبر شہنشاہ جہانگیر شیر شاہ سوری کے روٹ جرنیلی سڑک پر واقعہ سرائے عالمگیر اپنی ایک پہچان رکھتا ہے جہاں ملٹری کالج جہلم واقع ہے۔ جسے برٹش دور حکومت میں قائم کیا گیا تھا۔ برٹش دور حکومت میں جہلم کے عین وسط میں ایک چرچ بھی قائم کیا گیا۔ 1860 جی ٹی روڈ ان دونوں آبادیوں سے گذرتا ہے۔ جہلم کی اہم مقامات میں تاریخی قلعہ رہتاس، ٹلہ جوگیاں، سالٹ رینج اور منگلا بند ہیں۔ یہاں ایک گولف کھیلنے کا میدان بھی ہے جہاں قومی گولف ٹورنامنٹ منعقد ہوتے ہیں۔
جہلم کے لوگ فوج کی ملازمت کو ترجیح دیتے ہیں۔
جہلم برطانوی عہد میں

1849ء میں برطانوی فوج پنجاب میں داخل ہوئی اور یوں جہلم ان کی عمل داری میں آگیا۔ برطانوی دور میں جہلم میں وسیع پیمانے پر تبدیلیاں کیں گئی یہاں ایک بہت بڑی چھاونی تعمیر کی گئی۔ اس کے ساتھ ایک بہت بڑا ہسپتال بھی تھا۔ 1873ء میں تاریخی ریلوے پل دریائے جہلم پر بنایا گیا، مختلف گرجا گھر بنائے گئے۔
قیام پاکستان کے بعد

تصغیر|خطہ پوٹھوہار کا نقشہ

قیام پاکستان کے بعد شہر کی ہندو آبادی بھارت چلی گئی اور مہاجرین ان کی جگہ آباد ہو گئے۔

1971ء کی جنگ جہلم اور ضلع جہلم کے لیے ایک دکھ بھرا واقعہ تھا۔ جہلم کے ہزاروں جوان مشرقی پاکستان میں شہید ہو گئے اور ہزاروں کی تعداد میں جنگی قیدی بھی یں میں شامل تھے۔ مارشل لا حکمرانوں کے غیر جمہوری فیصلوں نے نا صرف مشرقی پاکستان کو ہم سے علیحدا کر دیا بلکہ جہلم کو بھی غمگین اور اشک بار کر دیا۔ ماؤں کے بیٹے، بہنوں کے بھائی، بیویوں کے شوہر اور بچوں کے باپ ہمیشہ کے لیے ان سے دور ہو گئے۔ ان کے گھروں میں لگی ان کی تصویریں اور ان کے عزیزوں کے دلوں میں ان کی یادیں انھیں اداس کرتی رہیں گی۔

1992ء میں دریائے جہلم میں آیا سیلاب بھی جہلم کے لوگوں کے لیے ایک المیہ تھا۔
آب و ہوا

گرمیوں میں جہلم کا درجہ حرارت سخت گرم ہوتا ہے۔ سالانہ بارش کی مقدار 35 انچ سالانہ ہے۔
سیاست

قومی اسمبلی پاکستان

* این اے۔66 (جہلم -1)
* این اے۔67 (جہلم -2)
مزید

* دریائے جہلم
* علامہ اقبال پبلک لائبریری جہلم
حوالہ جات

زمرہ:پاکستان کے آباد مقامات
زمرہ:پاکستان کے شہر
زمرہ:پاکستان میں یونانی آثار قدیمہ
زمرہ:پنجاب (پاکستان) کے آباد مقامات
زمرہ:پنجاب (پاکستان) کے شہر

زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی منصوبہ پاکستان کے مضامین

زمرہ:جہلم
لکیری آزادی

ایک متغیر \ tکے دالہ کو ہم \ f(t) لکھتے ہیں۔ اگر ایسے دائم اعداد \ a, \, b ہوں، جن کی مدد سے فنکشن \ f(t) کو دوسرے فنکشن \ g(t), h(t) کے لکیری (راست) تولیف کے طور پر لکھا جا سکے
:\ f(t)=a \, g(t) + b \, h(t)
تو فنکشن \ f(t) کو باقی فنکشن \ g(t), \, h(t) پر لکیری منحصر (آزاد نہیں) کہا جاتا ہے۔ اگر فنکشن \ f(t) کو اس صورت میں نہ لکھا جا سکے، تو فنکشن \ f(t) کو باقی فنکشن \ g(t), \, h(t) سے "لکیری آزاد" کہا جائے گا۔

اگر فنکشن \ \{f_n(t)\}, n=0,1,\cdots میں سے کسی بھی فنکشن کو باقی ماندہ فنکشن کے راست تولیف (جوڑ) کے طور پر نہ لکھا جا سکتا ہو، تو ان فنکشن کو باہمی لکیری آزاد کہا جائے گا۔
سمتیہ کی لکیری آزادی

سمتیہ مجموعہ v_0, v_1, ..., v_{n-1} کے خطی اجتماع کی اس مساوات
:\alpha_0 v_0 + \alpha_1 v_1+... + \alpha_{n-1} v_{n-1} = \mathbf{0}
کا ایک حل یہ ہے
:\alpha_0 =0, \, \alpha_1 =0, ..., \alpha_{n-1} =0
اگر یہی واحد ممکن حل ہو تو سمتیہ مجموعہ لکیری آزاد کہلائے گا۔ اگر اس کے علاوہ بھی کوئی حل ممکن ہو تو سمتیہ مجموعہ لکیری غیر آزاد ہو گا۔ غیر آزادی کی صورت میں ان میں سے کسی بھی سمتیہ کو باقی ماندہ سمتیہ کے لکیری تولیف کے طور پر لکھنا ممکن ہو جائے گا۔
میٹرکس کی قطاریں اور ستون

یہی اصول کسی میٹرکس کی قطاروں (اور ستونوں) پر بھی لاگو ہوتا ہے۔ اگر کسی میڑکس کی کوئی قطار باقی ماندہ قطاروں کے لکیری تولیف پر لکھی جا سکے تو یہ قطار باقی قطاروں پر لکیری منحصر ہو گی (بدیگر "لکیری آزاد" کہلائے گی)۔ اگر کسی میٹرکس کی کوئی بھی قطار باقی ماندہ قطاروں سے لکیری تولیف کے ذریعہ حاصل نہ کی جا سکتی ہو، تو قطاروں کو باہمی لکیری آزاد کہا جائے گا۔

میٹرکس A کے تمام ستونوں کے باہمی لکیری آزاد ہونے کے لیے لازمی ہے کہ مساوات AX=0 کا واحد ممکن حل X=0 ہو۔ یعنی
:AX=\mathbf{0} \,\, \Rightarrow X=\mathbf{0}
اگر صفر سمتیہ کے علاوہ بھی کوئی حل ہو، تو ستون باہمی لکیری آزاد نہیں ہوں گے۔
اسی طرح میٹرکس کی تمام قطاروں کے باہمی لکیری آزاد ہونے کے لیے ضروری ہے کہ
:A^tY=\mathbf{0} \,\, \Rightarrow Y=\mathbf{0}
جہاں A^t میٹرکس A کے پلٹ کو ظاہر کرتا ہے۔
مزید دیکھیے

* میٹرکس
* قطار اور ستون فضا
* سائیلیب
بیرونی ربط

* سافٹوئیر سائیلیب کے حوالے سے راست الجبرا کا ایک سبق ۔حٹم‌ل


زمرہ:تجریدی الجبرا
زمرہ:خطی الجبرا
سافٹ ویئر کی اقسام

بنیادی طور سے سافٹ ویئر (Soft ware) کی اقسام کی درجہ بندی اس کے کام سے کی جاتی ہے۔ اس حوالے سے اس کی دو اہم اقسام ہیں۔ پہلی قسم کو سسٹم سافٹ ویئر یعنی نظامی سافٹ ویئر کہتے ہیں۔ دوسرے کو application کیشن سافٹ وئیر یعنی استعمالی سافٹ ویئر کہتے ہیں۔ انتظامی سافٹ ویئر کا کام شمارندے کے بنیادی افعال کو سر انجام دینا ہے۔ مثال کے طور پر جب ہم کمپیوٹر کو چلانا شروع کرتے ہیں تو اس کمپیوٹر کی بے جان حالت سے اس کی کام کے لیے تیاری تک کے سارے مراحل یہی قسم سر انجام دیتی ہے۔ اس کے علاوہ مختلف پرزوں (آلات) سے رابطہ کرنا، ان سے کام لینا بھی اسی کی ذمہ داری ہے۔ اس کی مزید دو اہم اقسام ہیں۔ پہلی قسم operating system یعنی نظامی عامل اور دوسری قسم ڈیوائس ڈرائیور یعنی آلی محرک ہے۔ نظامی عامل کا کام کمپیوٹر کے پرزوں کو ایک مصنوعی مشین بنا کر دکھانا ہے جسے ہر شخص باآسانی سے استعمال کر سکے۔ آلی محرک عام طور سے بیرونی پرزوں کو کمپیوٹر سے جوڑ کر قابل استعمال بناتا ہے۔ جب کہ استعمالی سافٹ ویئر کا کام وہ سارے کام سر انجام دینا ہے جو پہلی قسم کے کاموں کے علاوہ ہیں۔ مثال کے طور پر ویب کا استعمال، گانے سننا، کھیل کھیلنا، برقی میل، دفاتر کے کام، حسابی کام کرنا وغیرہ۔ اس کی کام کی نوعیت کے مطابق بے شمار اقسام ہیں۔ جیسے ویب کی قسم، گانوں کی قسم(ملٹی میڈیا)، رابطے کی قسم، حسابی کام کی قسم وغیرہ۔ غرض ہر کام کی اپنی قسم ہے۔
اس کے علاوہ سافٹ ویئر کی ایک اور قسم پروگرامنگ لینگوئج یعنی زبان برائے تیارئ سافٹ ویئر کہلاتی ہے۔ اس کا کام مندرجہ بالا دونوں اقسام کو تیار کرنا ہے۔

زمرہ:سافٹ ویئر
خردوبینی حیاتیات

تصغیر|خردوبینی حیاتیات

خردحیاتیات حیاتیات کی ایک شاخ ہے جس میں خردنامیات(microorganisms) کا مطالعہ کیا جاتا ہے۔

یہ ایک وسیع اِصطلاح ہے جس میں علم الوائرس، علم فُطریات، طفیلیات، جرثومیات اور دوسری شاخیں شامل ہیں۔
*
حوالہ جات

زمرہ:1670ء کی دہائی میں سائنس
زمرہ:اساسی طبی علوم
زمرہ:حیاتیات کی شاخیں
زمرہ:خرد حیاتیات
خردحیاتیات
زمرہ:ولندیزی ایجادات
زمرہ:1680ء کی دہائی میں سائنس
زمرہ:1660ء کی دہائی میں سائنس
زمرہ:1650ء کی دہائی میں سائنس
زمرہ:ویکی ڈیٹا سے مطابقت رکھنے والی مختصر تفصیل
زمرہ:علم خرد بینی
زمرہ:خردنامیات
زمرہ:متعدی امراض
زمرہ:جرثومیات
زمرہ:تاریخ حیاتیات
انجینئر

انجینئر یا انجینئر وہ شخص جو ہندسیات کے طریقوں سے چیزوں کے خاکے، ان کے نمونے تیار یا تعمیر کرتا ہے؛ مشین یا ریل کا انجن چلانے والا؛ ماہر جو کسی منصوبے کے انتظامی امور انجام دیتا ہے۔ (امریکی فوج) مہندسین کی کور کا رکن جو قلعے، پل اور سڑکیں وغیرہ تعمیر کرتی ہے؛ ابتدا میں اس لفظ کا اطلاق فوجی مشینوں کے منتظم پر ہوتا تھا۔
فعل متعدی

انجینئر کے فرائض انجام دینا؛ خوش تدبیری سے کام لینا؛ رہنمائی کرنا یا نگرانی کرنا۔
حوالہ جات

زمرہ:انجینئری
زمرہ:سائنسی پیشے
زمرہ:ہندسیاتی پیشے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
واحد مرثالثہ کثیرشکلیت

واحد مرثالثہ کثیرشکلیت کو انگریزی میں single nucleotide polymorphism کہا جاتا ہے اور اس کے لیے SNP کا اختصار اختیار کر کہ سنپ (snip) پڑھا جاتا ہے۔ یہ دراصل دنا یا DNA کی متوالیت یا سیکوینس میں واقع ہونے والے ایسے تغیرات ہوتے ہیں کہ جن میں چار مرثالثات (nucleotides) (یعنی C، T، A اور G) میں سے کوئی ایک بدل جائے۔ اسی بات کو یوں بھی کہ سکتے ہیں کہ ؛ سنپ دراصل جانداروں کی کسی بھی نوع کے موراثہ (genome) میں کسی ایک مرثالثہ کے دوسرے مرثالثہ سے بدل جانے سے پیدا ہونے والی DNA متوالیت (sequencing) میں تبدیلی کے باعث نمودار ہونے والا مظہر ہے۔
مثال

مثال کے طور پر کوئی سنپ، DNA کے درج ذیل متوالیہ (sequence)
AAGGCTAA کـو

ATGGCTAA میں

بدل سکتا ہے۔
تناسب و تکرار

ایک ایسی تبدیلی یا تغیر کو سنپ اس وقت کہا جاتا ہے کہ جب اس کے کسی آبادی میں پائے جانے کا تناسب ٪1 سے زائد ہو۔ انسانی وراثی تغیر کا ٪90 سے زیادہ وانک یا سنپ کے باعث ہی وجود میں آتا ہے، یہ تغیر 3-ارب زوج قواعد (base pairs) سے بنے انسانی مووراثہ (human genome) کی ہر 100ویں سے 300ویں قاعدے پر واقع ہوتا ہے۔ اس کے علاوہ یہ بات قابل ذکر ہے کہ ہر تین میں سے دو وانک، C کے T سے تبدیل ہونے کی وجہ سے پیدا ہوتے ہیں۔
مقام

سنپ، DNA کے رمزی (coding) و غیررمزی (noncoding) دونوں مقامات پر پائے جاتے ہیں۔ اکثر سنپ خلیہ میں کسی قسم کی خرابی نہیں پیدا کرتے، مگر ایسے سنپ بھی ہیں جو افراد کی صحت و بیماری پر اثرانداز ہوتے ہیں۔
یہاں یہ سمجھنا اہم ہے کہ یہ لازمی نہیں کہ اگر کوئی سنپ کسی وراثہ کے رمزی حصے واقع ہو تو وہ ہمیشہ مطلقہ لحمیہ (protein) کے امائنوایسڈ کی ترتیب میں خلل پیدا کرسکے اور ایسا اس وجہ سے ہوتا ہے کہ ایک امائنوایسڈ کے لیے ایک سے زائد وراثی رموز (genetic codes) ہوتے ہیں، اس مظہر کو وفررمزی (code redundancy) کہا جاتا ہے۔
اہمیت

گو کہ ٪99 DNA متوالیت تمام انسانوں کی کسی آبادی میں یکساں ہوتی ہے، مگر ٪1 DNA میں ہونے والا یہ سنپ تغیر ؛ ماحولی اثرات مثلا بیکٹیریا، وائرس زہریلے مادے، کیمیائی مادے، ادویہ اور معالجہ پر انسانی رد عمل یہ اثرانداز ہوتا ہے۔ اسی وجہ سے وانک حیاتیات و طب میں تحقیق، ادویہ سازی اور تشخیص میں انتہائی اہمیت کا حامل ہے۔ مزید برآں یہ کہ سنپ، ارتقاعی عمل کے دوران استقامت کا مظاہرہ کرتے دکھائی دیتے ہیں اور انمیں نسل در نسل تک کوئی تبدیلی نہیں پیدا ہوتی، اسی وجہ سے ان کو کسی بھی اہل علاقہ (population) کے سائنسی مطالعے کے لیے استعمال کیا جا سکتا ہے۔
علما (scientists) اس بارے میں بھی پریقین ہیں کہ وانک یا سنپ کی شاخت کے ذریعہ پیچیدہ امراض مثلا؛ سرطان، ذیابیطس، وعائی امراض (vascular diseases) اور چند دماغی امراض کے بارے میں جاننے کے لیے مدد ملے گی۔
مزید دیکھیے

* طفرہ (mutation)
* متوالیہ (sequencing)
* مطفر (mutagen)
* ڈی این اے
حوالہ جات

زمرہ:حیاتیاتی ٹیکنالوجی
زمرہ:سالماتی حیاتیات
زمرہ:وراثیات
زمرہ:طفرہ
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:ڈی این اے
زمرہ:ویکی ڈیٹا سے مطابقت رکھنے والی مختصر تفصیل
زمرہ:جینیات آبادی
زمرہ:خلیائی حیاتیات
تبادلۂ خیال ويکيپيڈيا:سفارت خانہ/Message

I am looking for any information available in Urdu regarding Celiac disease. I have some patients of pakistani origin, who would benifit from that. If there is anyone out there who can translate some info on the topic, please contact me at asal66@hotmail.com
HI

Nice to find your message. let me konw what kind of help you need? if you need some information in urdu about celiac disease, you will find it soon on wikipedia urdu.


Hi I think this website should link to a site that allows one to download Urdu fonts. I want to type articles in Urdu but I cannpt figure out how to type in Urdu. My computer has inpage and I type articles in Urdu but when I copy paste to wikipedia is come up as gibberish. Here is an example:
� �…�� ��� �¤�œ�� � Tanganyka� � �ó� �Ÿ�“�Ž�›�¤� ��š�Ž�¤�›�¦� �Ÿ�¤�¡� �’��‚�›� �‚�Ž�–�� �¢�¤� ��³�‚��‹�¤�í� �‡�¢��‚� �Ÿ�„�‰�‹�¦� �‡�Ÿ�¦�¢�Ž�¤�¦� �„� ��� �¤�¦� �œ�� ��¤�œ� �‰�”�¦� �¦�¥� �ó� �‹�¤�œ�§�¥�’�¥� � ��� �¤�¦

ویب پر اردو یونیکوڈ میں لکھا جاتا ہے۔ آپ کو صرف اپنے کمپوٹر پر کلیدی تختہ کو چالو کرنا ہے۔ مدد کے لیے دیکھیں: معاونت:کلیدی تختہ میں ترمیم اور
--Urdutext 00:34, 16 اگست 2006 (UTC)
Translation request

For the front page of the [//incubator.wikimedia.org/wiki/Test-wp/nov/ Novial Test Wikipedia] it would be nice to have an Urdu translation of the following 2 sentences:

<>

Welcome to the Wikipedia in the Novial language!

You can read about the international auxiliary language Novial here.

<>

See the original request at Wikimedia Incubator [//incubator.wikimedia.org/wiki/Incubator:Community_Portal#Multilingual_translation_request_.282_sentences.29 here].

Thank you, Nov_ialiste
Translation

Welcome to the Wikipedia in the Novial language!
* نوویال ویکیپیڈیا میں خوش آمدید!

You can read about the international auxiliary language Novial here.
* بین الاقوامی زبان اضافی، نوویال کے بارے میں مزید مطالعہ آپ یہاں کرسکتے ہیں۔
Message from Nepal Bhasa Wikipedia

Nepal Bhasa wikipedia has recently started developing here . We would like to increase co-ordination between the two wikipedia, share resources as well as to learn from this version. If someone is interested, please visit [//new.wikipedia.org/wiki/विकिपिडिया:दुतावास Nepal Bhasa Embassy]. Thank you. --[//new.wikipedia.org/wiki/User:Eukesh Eukesh]

زمرہ:ویکیپیڈیا
مرض سیلیئک

اس کو انگریزی میں celiac disease کہا جاتا ہے اور اس کا درست تلفظ - سیلی اے ک ہے۔ سیلیئک دراصل ایک وراثی - genetic ( وراثتی - inherited ) پس منظر رکھنے والی بیماری ہے جو نظام ہاضمہ کو متاثر کرتی ہے اور چھوٹی آنت کے حصوں پر اثرانداز ہوکر خوراک میں شامل غذائی اجزاء (nutrients) کے انجذاب کے عمل میں خلل ڈالتی ہے۔
متبادل نام

* اسپرو (sprue)
* غیر حاری اسپرو (nontropical sprue)
* سیلیئک اسپرو (celiac sprue)
اس بیماری سے متاثرہ افراد کی آنتیں ایک لـحـمـیـہ (پروٹین) جس کو گلوٹن (gluen) کہا جاتا ہے کو برداشت نہیں کرسکتیں، یہ لحمیہ؛ گندم، گندم سیاہ (rye) اور جو میں پایا جاتا ہے۔ جب مرض سیلیئک سے متاثرہ شخص ایسی کوئی غذا استعمال کرتا ہے جس میں گلوٹن شامل ہو تو اس کا مدافعتی نطام (immune system) درعمل ظاہر کرتا ہے اور اس کے نتیجہ کے طور پر چھوٹی آنتوں کی اندرونی جھلی میں سوزش پیدا ہوتی ہے اوراسمیں خرابی کا عمل شروع ہوتا ہے۔ اس بیماری کو خون کی پڑتال اور چھوٹی آنت سے نکالی گئی نسیج (tissue) کے خوردبینی مشاہدہ سے تشخیص کیا جاتا ہے، کسی زندہ جسم سے اس طرح نسیج کو کاٹ کرنکالے اور مشاہدہ کرنے کے طریقہ کار کو طب میں اِختِزاع (biopsy) کہا جاتا ہے۔
علامات و نشانات

سب سے پہلے اس بات کی وضاحت ضروری ہے کہ لفظ علامات طب میں استعمال ہونے والے انگریزی لفظ Signs کے لیے اور نشانات لفظ Symptoms کے لیے استعمال ہوا ہے۔
سیلیئک بیماری آنت کی اندرونی جھلی (mucosa) پر موجود ریشہ نما ابھاروں villi کو نقصان پہنچاتی ہے جس کی وجہ سے آنت کی انجذابی سطح ناکارہ ہوجاتی ہے اور غذائی اجزاء کے خون میں جذب ہونے کا عمل کمتر ہوجاتا ہے، اس طرح جسم میں اہم غذائی مادوں کی قلت پیدا ہونے لگتی ہے جو مختلف اقسام کی علامات کی صورت میں ظاہر ہوتی ہے جو اس بیماری کا خاصہ ہیں۔

زمرہ:معدی امعائی حلقے کے عارضے
زمرہ:ناقص غذائیت
زمرہ:طب
زمرہ:طب اطفال
زمرہ:آر ٹی ٹی
زمرہ:ویکی ڈیٹا سے مختلف مختصر وضاحت
مُتَوالِيَہ

* متوالیہ (sequence) کے دوسرے مطالب کے لیے دیکھو متوالیہ
طب اور بطور خاص سالماتی حیاتیات میں متوالیہ (sequence) سے مراد، ڈی این اے یا/اور آراین اے کے سالمے (مالیکول) میں پائے جانے والے قاعدوں (bases) کی ترتیب ہوتی ہے۔ گویا سادہ الفاظ میں متوالیہ، ڈی این اے کے سالمے میں A G C T کے تسلسل کو کہا جاتا ہے جبکہ آراین اے میں A G C U کے تسلسل کو متوالیہ کہتے ہیں کیونکہ آراین اے میں T کی جگہ U پایاجاتا ہے
* U سے مراد یوراسل ہے جو آر این اے کے سالمے میں پایا جاتا ہے
* C G A اور T کی وضاحت کی لیے آپ ڈی این اے کا مضمون دیکھ سکتے ہیں
مزید دیکھیے

* طفرہ (mutation)
* مطفر (mutagen)
* واحد نیوکلیوٹائیڈ کثیرشکلیت (single nucleotide polymorphism)
* ڈی این اے
* متوالیہ (ریاضی) (sequence in mathematics)

زمرہ:سالماتی حیاتیات
زمرہ:ڈی این اے

en:Sequencing